गुप्तकाल दी मूर्तिकला दा असर सिर्फ डुग्गर दी मूर्तिकला पर गै नेईं पेया, बल्के गढवाल, चबा ते कश्मीरा दी मूर्ति- कलाएं पर बी पेया। खासकरी धातै दियां बनी दियां देवमूर्तियां, जेड़ियां इनें प्रान्तें च मिलियां न उन्दे पर गुप्तकला दी छाप बड़ी टकोदी ऐ। चम्बे च लक्षणादेवी दी मूर्ति 3 फुट 4 इंच उच्ची ऐ। इस्सै मूर्ति गी राजा मेरुबर्मन (ई. सतमीं सदी) दे शिल्पी गुग्गा ने ढालियै बनाया हा। इयां गै छतराड़ी ते शक्तिदेवी दियां पित्तलू दियां मूर्तियां बी सतमीं सदी च गुग्गा शिल्पी ने गैढालियै बनाइयां हियां। कश्मीरा दे मार्तड मन्दरै च स्थापित सूर्य मूर्ति बी, धाता दी ढालमां मूर्ति ही। शायद बबोर ते किरमची दे मन्दरें च बी कोई नां कोई देव-मूर्ति धाता दी ढालमां मूर्ति गै रेई होग। धातु दियां बड़े आकार दियां नमूने कुतब मीनार (दिल्ली) दे हाते च खड़ी अष्ट धातु दी गुलप्तलाट ते बिहार प्रान्तै च सुलतानपुर ग्रां दे कोल थोने आली बुद्ध भगवान दी बशाल मूर्ति ऐ।